മുന്മ്ബിലുള്ളത് പറമ്ബാണെന്ന് കരുതി പാര്ക്കിനൊരുങ്ങിയ യാത്രക്കാര് രക്ഷപെട്ടത് തലനാരിഴയ്ക്ക് നഗരസഭയുടെ അനാസ്ഥയില് മുങ്ങി കൊച്ചി കൊച്ചി: മുന്പിലുള്ളത് പറമ്ബാണെന്ന് കരുതി പാര്ക്കിനൊരുങ്ങിയ യാത്രക്കാര് രക്ഷപെട്ടത് തലനാരിഴയ്ക്ക്. കാര് മുന്നോട്ടെടുത്തതും യാത്രക്കാരടക്കം കാര് കുളത്തിലേക്ക് പതിക്കുകയായിരുന്നു. തൃപ്പൂണിത്തുറയിലുളേ പോളക്കുളത്തിലേക്കാണ് രണ്ട് യാത്രികരടക്കം കാര് വീണത്. കടവന്ത്ര സ്വദേശി വേണുഗോപാല് 56, തിരുവാങ്കുളം സ്വദേശി ബിനോയ് 54 എന്നിവരാണ് കുളത്തില് വീണത്. കാറിന്റെ ഡിക്കി ഭാഗം തുറക്കാന് കഴിഞ്ഞതിനാല് ഇരുവരും രക്ഷപെട്ടു. ഇന്നലെ രാത്രി ഏഴ് മണിയോടെയാണ് സംഭവം. കാര് നേരെ പാര്ക്ക് ചെയ്യുന്നതിനിടെയാണ് കുളത്തിലേക്ക് വീണത്. കുളമാണെന്നറിയാതെ കാര് മുന്നോട്ടെടുത്തപ്പോഴായിരുന്നു അപകടം. വേണുഗോപാല് ആയിരുന്നു ഈ സമയം കാര് ഓടിച്ചിരുന്നത്. കുളത്തില് പുല്ല് വളര്ന്നു നിന്നിരുന്നതിനാല് കാറിലിരുന്ന് നോക്കിയപ്പോള് പറമ്ബ് പോലെയാണ് തോന്നിയതെന്ന് വേണുഗോപാല് പറഞ്ഞു. ഡിക്കി തുറക്കാന് കഴിഞ്ഞതും ശബ്ദംകേട്ട് സമീപവാസികളടക്കം ഓടിക്കൂടിയതുകൊണ്ടും രക്ഷയായെന്ന് അദ്ദേഹം പറഞ്ഞു. നഗരസഭയുടേതാണ് വെള്ളം നിറഞ്ഞുകിടക്കുന്ന ഈ കുളം. കുളത്തിനരികില് സംരക്ഷണ ഭിത്തിയോ മറ്റ് സുരക്ഷാ ക്രമീകരണങ്ങളോ ഇല്ല. ഇതാണ് അപകടത്തിനിടയാക്കിയത്. Tags